COTXE

**Cotxe**
Per a molts el cotxe és només un mitjà de transport, no té cap altra utilitat més que dur la gent d’ací allà. Per a altres és una part molt important de la seua vida, el necessiten per anar a treballar i sense ell estarien perduts, haurien de buscar un altre mitjà per arribar al treball i la comoditat i la rapidesa es transformarien en dificultats i lentitud. Però als trajectes de més de mitja hora, a més de ser un mitjà de transport, pot ser una manera d’evadir-te del món, un lloc on sentir música, descansar, dormir o simplement pensar, pensar sense interrupcions, allunyat del que es troba fora del cotxe, com dins d’una bombolla de cristall on ningú pot entrar ni trencar la teua felicitat. Aquests trenta minuts es converteixen en un moment de llibertat on no has de preocupar-te de res, on no has de pensar en res que tu no vulgues perquè t’agobies o per qualsevol altre motiu, on pots somniar despert. No tot s’ha d’interpretar com es mostra a la realitat: rere un motor amb rodes podem trobar un altre món, un món de tranquil·litat.

//Laura A//. - 22C